32006R0742
L 130/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 742/2006 НА КОМИСИЯТА
от 17 май 2006 година
за адаптиране на определени квоти за риболов за 2006 г. съгласно Регламент (EО) № 847/96 на Съвета за определяне на допълнителните условия за годишното управление на допустимите количества улов и на квотите
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2371/2002 на Съвета от 20 декември 2002 г. относно опазването и устойчивата експлоатация на риболовните ресурси в рамките на общата политика по рибарството (1), и по-специално член 23, параграф 4 от него,
като взе предвид Регламент (EО) № 847/96 на Съвета от 6 май 1996 г. за определяне допълнителните условия за годишното управление на допустимите количества улов и на квотите (2), и по-специално член 4, параграф 2 и член 5, параграф 1,
като има предвид, че:
(1)
Регламент (EО) № 2270/2004 на Съвета от 22 декември 2004 г. за определяне за 2005 г. и 2006 г. риболовните възможности за запаси от дълбоководни риби (3) и Регламент (EО) № 27/2005 на Съвета от 22 декември 2004 г. за определяне за 2005 г. риболовните възможности и свързаните с тях условия за някои рибни запаси и групи от рибни запаси, приложими във водите на Общността и, за корабите на Общността във водите, в които се изискват ограничения на улова (4), посочват кои запаси могат да бъдат предмет на мерките, предвидени в Регламент (EО) № 847/96.
(2)
Регламенти (EО) № 2270/2004, (ЕО) № 51/2006 на Съвета от 22 декември 2005 г. за определяне риболовните възможностите през 2006 г. и съответните условия по отношение на някои рибни запаси и групи рибни запаси, приложими във водите на Общността и по отношение съдовете на Общността - във води, за които се изискват ограничения върху улова (5) и Регламент (EО) № 52/2006 на Съвета от 22 декември 2005 г. за определяне на риболовните възможности и свързаните с тях условия за някои рибни запаси и групи от рибни запаси, приложими във Балтийско море за 2006 г. (6) определят квоти за определени запаси за 2006 г.
(3)
Някои държави-членки са помолили, съгласно Регламент (EО) № 847/96, частта от техните квоти за 2005 г. да бъде прехвърлена за следващата година. В рамките на лимитите, посочени в този регламент, задържаните количества трябва да бъдат прибавени към квотата за 2006 г.
(4)
Въз основа на член 5, параграф 1 от Регламент (EО) № 847/96, намаленията от националните квоти за 2006 г. трябва да се направят в размер, равен на уловеното количество в излишък. Тези намаления се прилагат, като се отчитат и специфичните разпоредби, регулиращи запасите, попадащи в обхвата на регионалните организации по рибарство.
(5)
Някои държави-членки са поискали, съгласно Регламент (EО) № 847/96, разрешение за разтоварване на допълнителни количества риба от определени запаси през 2005 г. Тези, които надвишават разрешените разтоварвания, трябва обаче да бъдат извадени от техните квоти за 2006 г.
(6)
Мерките, предвидени в настоящия регламент, са в съответствие със становището на Комитета по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Квотите, определени в Регламент (EО) № 2270/2004, Регламент (EО) № 51/2006 и Регламент (EC) № 52/2006, се увеличават, както е показано в приложение I, или намаляват, както е показано в приложение II.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 май 2006 година.